Title: Mette Winckelmann
Description: Flags of Freedom' er på én gang et katalog og et bogværk. Det er vokset ud af Mette Winckelmanns (f. 1971) soloprojekt med samme navn, der blev vist på Le Bicolore og derefter på Munkeruphus. Udstillingerne og Winckelmanns kunstneriske praksis belyses gennem en samtale mellem kunstneren og kurator Jérôme Sans og ledsages af essays af kunsthistoriker og queerteoretiker Julia Bryan-Wilson samt kurator Milena Høgsberg. 00At være i en proces og forholde sig kritisk til både sin egen kontekst og perspektiv er en af grundpillerne i ?Flags of Freedom?. Bogen afspejler Winckelmanns praksis og viser hvordan Mette Winckelmann med sin kunst skubber til formgivningsprincipper, konventioner og teknikker inden for materialebrug, som et billede på den virkelighed og realitet, man som krop og identitet forhandler med sin omverden.0I det kunstneriske råderum nyfortolkes emner som frihed og diversitet, der både forholder sig til og sprænger genrer og kategorier.00Mette Winckelmann er uddannet fra Det Kgl. Danske Kunstakademi i 2003 og har bl.a. udstillet på Moderna Museet i Malmø, Sorø Kunstmuseum, ARoS og Nosbaum & Reading Art Contemporain i Luxembourg, samt lavet udsmykninger i det offentlige rum til bl.a. Viborg Kunsthal. Winckelmann er desuden repræsenteret på Statens Museum for Kunst i København og repræsenteret i ?Vitamin P, New Perspectives in Painting? (Phaidon, 2016). Hun var i 2013 blandt de nominerede til den prestigefyldte Carnegie Art Award og modtog i 2019 Statens Kunstfonds treårige arbejdslegat.00Exhibition: Le Bicolore, Maison du Danemark, Paris, France (16.04. - 09.06.2021) / Munkeruphus, Dronningmølle, Denmark (28.08. - 31.10.2021).
Subjects: Exhibitions
People: Mette Winckelmann (1971-)